ඉන්දිය ප්‍රිමියර් ලීග් තරගාවලියේ චෙන්නායිහිදී පැවැති තරගයෙන් චෙන්නායි සුපර් කිංග්ස් පිල පරදවා ලකුණු 24ක ජයක් වාර්තා කිරීමට පුනේ වොරියර්ස් පිල සමත්විය.කාසියේ වාසිය දිනා පළමුවෙන් පන්දුවට පහරදුන් පුනේ කණ්ඩායම ඕවර 20 අවසානයේ කඩුලු 5කට ලකුණු 159ක් රැස් කළේය.ඇරොන් ෆින්ච් පන්දු 45කදී හතරේ පහර 10ක් සහ හයේ පහර 2ක් සමගින් ලකුණු 67ක් වාර්තා කළ අතර තරගයේ වීරයා සම්මානය දිනාගත් ස්ටීවන් ස්මිත් වේගවත් ඉනිමක් දියත් කරමින් නොදැවී ලකුණු 39ක් ලබාගත්තේය.ඊට පන්දු 16කදී හතරේ පහර සහ හයේ පහර 3බැගින් ඇතුළත් විය.